’Рж

**’Рж** () — мошне распространето тревно растение што се одгледува како житарка за исхрана кај луѓето и како фуражна култура за домашните животни. Член е на групата на пченични растенија и е во блиско сродство со јачменот и пченицата. Зрната се користат за правење на брашно, ’ржен леб, ’ржено пиво, извесни видови на виски и вотка, но и како фуражна култура. Зрната се консумираат цели или зарамнети и суви, во облик на снегулки.

## Потекло

Заедно со другите диви житарки, ’ржта потекнува од средна и источна Турција и околината. Во одомаќен (питом) облик се среќава во наоди од неолитот во самата Турција, но на останатите места како средна Европа се јавува дури во наодите од бронзеното доба (1800-1500 п.н.е.)

## Производство и потрошувачка

Најмногу ’рж се произведува во источна, средна и северна Европа. Главниот појас на одгледување се протега од Германија, преку Полска, Украина, Белорусија, Литванија и Латвија, па до средна и северна Русија. Во Северна Америка, поголеми производители се Канада и САД. Во Јужна Америка, поголемо производство на ’рж имаат Аргентина и Бразил, а во Азија значајни производители се Турција,  Казахстан и северна Кина.

Големината на посевите и приносот на ’рж се во пад во речиси сите земји. На пример, во Русија, производството опаднало од 13.9 милиони тони во 1992 на 3,4 Мт во 2005. Другите земји се соочуваат со сличен тренд: Полска - од 5,9 Мт во 1992 на 3,4 Мт во 2005; Германија - од 3,3 Мт на 2,8 Мт; Белорусија - од 3,1 Мт на 1,2 Мт; Кина - од 1,7 Мт на 0,6 Мт; Казахстан - од 0,6 Мт на 0,02 Мт.

Повеќето ’рж се троши локално или се извезува само во соседните земји, но не и пошироко во светот.

## Болести
’Ржта е мошне подложна на опасната габи ’ржена гламница (морово рокче). Јадењето на ’рж заразена со гламница предизвикува сериозна болест наречена ерготизам. Ерготизмот прави психолошка и физичка штета во телото и предизвикува грчеви, потфрлање во бременоста, некроза на прстите, халуцинации и смрт. Во северните краишта, периодите на масовно заразување на ’ржта со гламница се совпаѓа со зачестеноста на прогонството на вештерки.

## Употреба
’Ржта се користи за правење на ’ржан леб и слични печива. Брашното има многу глиадин, но само малку глутенин, па затоа содржи помалку глутен од пченичното брашно. ’Рженото брашно има и повеќе прехранбени влакна. Алкилресорцинолите се фенолни липиди што изобилуваат во триците на пченицата и ’ржта (0,1-0,3% од сувата мера).

Наоѓа примена и во производството на пијалаци како ’ржено виски и квас, и како ’ржен екстракт во алтернативната медицина. Од сламата се изработуваат жетварски венци и покриви на објекти.

## Одгледување
’Ржта расте добро на многу посиромашни почви од оние неопходни за највеќето житарки. Затоа, таа е од особено прехранбено значење во подрачјата каде почвата содржи песок или тресет. Растението издржува студ подобро од сите други покрупни житарки, а преживува и под снег (пченицата тогаш умира). Во повеќето региони каде е застапена, таа се сее во есен и расте во зима. Напролет, растенијата се развиваат и даваат принос.

### Одгледување во Македонија
Во Република Македонија, ’ржта е една од двете најстари житни растенија (другата е пченицата). Се сее на површина од околу 7.300 хектари, со просечен принос од 1,5 т/ха. Во развој е тритикале (пченица-’рж) и тетраплоидна ’рж.

## ’Ржта како мотив во уметноста
* „’Рж“ — песна на македонскиот поет Блаже Конески од 1953 година.

## Галерија


File:'Рж (жито) 02.jpg|Поле со див 'рж на планината Бистра, самоникнат од некогашни посеви
File:'Рж (Македонија) 01.jpg|Поле со див 'рж на планината Бистра, самоникнат од некогашни посеви
File:'Рж (Македонија) 02.jpg|Див 'рж на планината Бистра, самоникнат од некогашни посеви
File:'Рж (Македонија) 03.jpg|Поле со див 'рж на планината Бистра, самоникнат од некогашни посеви
File:'Рж (Македонија) 06.jpg|Поле со див 'рж на планината Бистра, самоникнат од некогашни посеви
File:'Рж (Македонија) 11.jpg|Поле со див 'рж на планината Бистра, самоникнат од некогашни посеви
File:'Рж (Македонија) 08.jpg|Класје од див 'рж на планината Бистра, самоникнат од некогашни посеви
File:'Рж (Македонија) 07.jpg|Класје од див 'рж на планината Бистра, самоникнат од некогашни посеви
File:'Рж (Македонија) 09.jpg|Клас и зрна од 'рж
Податотека:Wild rye.jpg|Дива ’рж
File:Фабрика за ориз „Мак Млин“ - Чешиново 19.jpg|Р’жано брашно од „Мак Млин“ - Чешиново



## Наводи

## Надворешни врски

* „Одгледување на ’рж“ - Одделение за владини документи  на UNT 
* 

Категорија:Житарки
Категорија:Треви
Категорија:Земјоделски култури
Категорија:Растенија опишани во 1753 година